ai4bharat/Pralekha huggingface dataset:
पंतप्रधान कार्यालय
पंतप्रधान करणार पहिल्या राष्ट्रीय प्रशिक्षण परिषदेचे उद्घाटन
परिषदेत देशभरातील नागरी सेवा प्रशिक्षण संस्थांचे प्रतिनिधी होणार सहभागी
प्रशिक्षण संस्थांमध्ये सहकार्य वाढवणे आणि देशभरातील नागरी सेवकांसाठी प्रशिक्षण पायाभूत सुविधा मजबूत करणे हा परिषदेचा उद्देश
पंतप्रधान नरेंद्र मोदी यांच्या हस्ते नवी दिल्ली येथील प्रगती मैदानावरील आंतरराष्ट्रीय प्रदर्शन आणि अधिवेशन केंद्रात 11 जून 2023 रोजी सकाळी 10:30 वाजता पहिल्या-वहिल्या राष्ट्रीय प्रशिक्षण परिषदेचे उद्घाटन होणार आहे. यावेळी पंतप्रधान उपस्थितांना संबोधितही करणार आहेत.
नागरी सेवेची क्षमता वाढवून देशातील प्रशासन प्रक्रिया आणि धोरण अंमलबजावणी सुधारण्यावर पंतप्रधानांचा भर आहे. या दृष्टीकोनातून मार्गदर्शन करून, योग्य वृत्ती, कौशल्ये आणि ज्ञानासह भविष्यासाठी सुसज्ज नागरी सेवांची तयारी करण्यासाठी राष्ट्रीय नागरी सेवा क्षमता विकास कार्यक्रम  - ‘मिशन कर्मयोगी’ ची सुरुवात करण्यात आली. ही परिषद या दिशेने आणखी एक पाऊल आहे.
नागरी सेवा प्रशिक्षण संस्थांमध्ये सहकार्य वाढवणे आणि देशभरातील नागरी कर्मचारी-अधिकारी यांच्यासाठी प्रशिक्षण पायाभूत सुविधा मजबूत करण्याच्या उद्देशाने, क्षमता निर्माण आयोगाद्वारे  राष्ट्रीय प्रशिक्षण परिषद आयोजित करण्यात येत आहे.
केंद्रीय प्रशिक्षण संस्था, राज्य प्रशासकीय प्रशिक्षण संस्था, प्रादेशिक आणि क्षेत्रीय प्रशिक्षण संस्था तसेच संशोधन संस्थांसह प्रशिक्षण संस्थांचे 1500 हून अधिक प्रतिनिधी या संमेलनात सहभागी होतील. केंद्र सरकारचे विविध विभाग, राज्य सरकारे, स्थानिक स्वराज्य संस्थांतील नागरी कर्मचारी-अधिकारी तसेच खाजगी क्षेत्रातील तज्ञ या चर्चेत भाग घेतील.
विविध क्षेत्रातील लोक एकत्र आल्याने विचारांच्या देवाणघेवाणीला चालना मिळेल, भेडसावणारी आव्हाने आणि उपलब्ध संधी ओळखता येतील, क्षमता वाढीसाठी कृती करण्यायोग्य उपाय आणि सर्वसमावेशक धोरणे तयार करता येतील. या परिषदेत आठ चर्चासत्रे होतील. यात प्रत्येक नागरी सेवा प्रशिक्षण संस्थांशी संबंधित महत्त्वाच्या समस्यांवर लक्ष केंद्रीत केले जाईल. प्रशिक्षक विकास, प्रशिक्षण प्रभाव मूल्यांकन आणि सामग्री डिजिटलीकरण आदींचा समावेश आहे.
शिक्षण मंत्रालय
एआयसीटीईच्या वतीने 46 ऑनलाइन अटल फॅकल्टी डेव्हलपमेंट कार्यक्रमांचे केंद्रीय शिक्षण मंत्र्यांच्या हस्ते उद्घाटन
‘एफडीपी’च्या माध्यमातून 1,000 कार्यक्रमामध्ये एक लाखांपेक्षा जास्त जणांना प्रशिक्षण देण्याच्या जागतिक विक्रमाला ‘बुक ऑफ वर्ल्ड रेकॉर्डस्, लंडन’ ची मान्यता
नवी दिल्ली , 23 नोव्हेंबर 2020
केंद्रीय शिक्षणमंत्री रमेश पोखरियाल ‘निशंक’ यांच्या हस्ते आज एआयसीटीई म्हणजेच अखिल भारतीय तंत्रशिक्षण परिषदे अंतर्गत येणाऱ्या उच्च शिक्षण संस्थातल्या प्राध्यापकांसाठी अटल फॅकल्टी डेव्हलपमेंट कार्यक्रमाचे उद्घाटन झाले. यामध्ये 46 ऑनलाइन प्रशिक्षण विकास कार्यक्रमाचे उद्घाटन निशंक यांच्या हस्ते आज आभासी माध्यमातून करण्यात आले. देशभरातल्या 22 राज्यांमध्ये या प्रशिक्षण कार्यक्रमाचे आयोजन करण्यात आले आहे.
याप्रसंगी शिक्षण मंत्री पोखरियाल म्हणाले, अटल अकादमीचा ‘बुक ऑफ रेकॉर्डस’मध्ये समावेश करण्यात आला आहे, ही निश्चित अभिमानाची गोष्ट आहे. लंडनस्थित संघटनेने एफडीपीच्या कार्याला जागतिक विक्रम केल्याबद्दल मान्यता दिली आहे. यामध्ये एफडीपीमार्फत 100 पेक्षा जास्त उदयोन्मुख क्षेत्रामधील 1000 ऑनलाइन अभ्यासक्रमाचे प्रशिक्षण देण्यात येणार आहे. त्याचा लाभ एक लाख प्राध्यापकांना होणार आहे. यामध्ये आयआयटी, एनआयटी आणि आयआयआयटी यासारख्या मान्यवर संस्थेतले प्राध्यापक सहभागी होणार आहेत. यावर्षी एफडीपी ऑनलाइन कार्यक्रमासाठी 10 कोटी रुपये खर्च करण्यात येणार आहेत, असेही ‘निशंक’ यांनी यावेळी सांगितले.
अटल अकादमीच्यावतीने एफडीपी ऑनलाइन प्रशिक्षण कार्यक्रमाचे आयोजन करण्यात येत असून त्यामध्ये नोंदणी करण्यापासून ते सहभागींना प्रमाणपत्र वितरित करण्यापर्यंतची सर्व कार्ये करण्यात येतात नमूद करून मंत्री पोखरियाल म्हणाले, सन 2020-21 मध्ये अभियांत्रिकी, व्यवस्थापन, जीवन कौशल्ये, आरेखन आणि माध्यम या क्षेत्रांविषयी प्रशिक्षण कार्यक्रमांचे आयोजन करण्यात आले आहे. त्याचबरोबर नवीन राष्ट्रीय शैक्षणिक धोरणाच्या अनुषंगाने एफडीपी ऑनलाइन प्रशिक्षण देणार आहे.
नियोजित 1000 एफडीपीपैकी आत्तापर्यंत प्रशिक्षणाचे 499 कार्यक्रम पूर्ण झाले आहेत, असे नमूद करून पोखरियाल म्हणाले, यामध्ये 70,000 पेक्षा जास्त प्राध्यापकांना प्रशिक्षण देण्यात आले आहे. 2019-20 मध्ये पाच दिवसांचे प्रत्यक्ष प्रशिक्षण देणारे 185 कार्यक्रम आयोजित करण्यात आले. यामध्ये कृत्रिम बुद्धिमत्ता, इंटरनेट ऑफ थिंग्स, ब्लॉक चेन, रोबोटिक्स, क्वांटम कॉम्प्युटिंग, डाटा सायन्स, सायबर सुरक्षा, 3डी प्रिटिंग आणि डिझाईन आणि ऑगमेंटेड रिॲलिटी , व्हर्च्यअल रिॲलिटी या 9 महत्वपूर्ण क्षेत्रांचा समावेश होता. या प्रशिक्षण कार्यक्रमाचा लाभ 10,000 सहभागितांनी घेतला.
एआयसीटीईचे अध्यक्ष प्राध्यापक अनिल डी. सहस्त्रबुद्धे म्हणाले, डिजिटल शिक्षण आणि संगणकासारख्या स्मार्ट साधनांचा शिक्षणामध्ये विद्यार्थ्यांकडून वापर वाढला आहे. सीबीएसई शिक्षकांना आता ‘फ्लिप क्लासरूम’ आणि ‘ब्लेंडेड लर्निंग’ या संकल्पनेअंतर्गत प्रशिक्षण देण्यात आले आहे. आता शिक्षक त्यांचे व्याख्यान रेकॉर्ड करतात आणि विद्यार्थ्यांना ते पाठवतात. विद्यार्थी घरामध्येच या व्हिडिओच्या माध्यमातून अभ्यास करतात.
अटल अकादमीच्या वतीने प्राध्यापक, शिक्षकांना तंत्रज्ञान वापराचे उच्च दर्जाचे प्रशिक्षण दिले आहे. या प्रशिक्षण कार्यक्रमाच्या यशस्वीतेसाठी एआयसीटीईचे उपाध्यक्ष प्राध्यापक एम.पी. पूनिया, सदस्य सचिव प्राध्यापक राजीव कुमार, अटल अकादमीचे संचालक डॉ. रवींद्र कुमार सोनी विशेष प्रयत्न करीत आहेत.
M.Chopade/S.Bedekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131
भारतीय स्पर्धा आयोग
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांच्या हस्ते भारतीय स्पर्धा आयोगाच्या मुंबईतील विभागीय कार्यालयाचे उद्घाटन
नवी दिल्ली, 6 ऑक्टोबर 2022
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी आज दूरदृश्य प्रणालीच्या माध्यमातून झालेल्या कार्यक्रमामध्ये सीसीआय अर्थात भारतीय स्पर्धा आयोगाच्या मुंबईतील विभागीय कार्यालयाचे उद्घाटन केले. या प्रसंगी, केंद्रीय कॉर्पोरेट व्यवहार राज्यमंत्री राव इंद्रजीत सिंग देखील दूरदृश्य प्रणालीच्या माध्यमातून उपस्थित होते.
मुंबई येथील पश्चिम विभागीय कार्यालय हे सीसीआयचे तिसरे विभागीय कार्यालय आहे. यापूर्वी फेब्रुवारी 2021 मध्ये चेन्नई येथे सीसीआयच्या दक्षिण विभागीय कार्यालयाचे तर एप्रिल 2022 मध्ये कोलकाता येथे पूर्व विभागीय कार्यालयाचे उद्घाटन झाले आहे.
उपस्थितांना संबोधित करताना, केंद्रीय अर्थमंत्री सीतारामन यांनी मुंबई येथे विभागीय कार्यालयाची सुरुवात केल्याबद्दल सीसीआयचे अभिनंदन केले आणि त्या म्हणाल्या की, व्यापार करण्यातील सुलभता आणखी वाढविण्यासाठी सीसीआय ही संस्था व्यापार समूहांशी सोप्या पद्धतीने जोडली जाणे अत्यंत महत्त्वाचे आहे अशी टिप्पणी त्यांनी केली. सीसीआयने त्यांच्या सल्लागार पत्रिका विविध भाषांमध्ये प्रकाशित केल्याबद्दल केंद्रीय अर्थमंत्र्यांनी सीसीआयची प्रशंसा केली आणि त्यापुढे म्हणाल्या की अशा उपक्रमांमुळे सामान्य लोक नियामकापर्यंत पोहोचण्यास अधिक सक्षम होतात. अत्यंत वेगाने उदयाला येणाऱ्या डिजिटल बाजारांबद्दल बोलताना सीतारामन यांनी जागतिक पातळीवर सर्वोत्तम प्रक्रियांसाठी मानके निश्चित करून अशा बाजारांतील व्यवहारांच्या दरम्यान निर्माण होणाऱ्या स्पर्धात्मक समस्या सोडविण्याच्या गरजेवर सीतारामन यांनी भर दिला. केंद्रीय अर्थमंत्री म्हणाल्या की, सक्रियपणे कार्य करणारी सीसीआय ही संस्था मदतीसाठी येणाऱ्या लोकांच्या मनात विश्वास निर्माण करते तसेच समस्या हाताबाहेर जाण्याच्या कितीतरी आधीच लोकांना मदत करते.
या कार्यक्रमादरम्यान, केंद्रीय अर्थमंत्री निर्मला सीतारामन यानी “कॉम्पिटिशन कमिशन ऑफ इंडिया – अ जर्नी थ्रू द इयर्स, 2009 – 2022” या शीर्षकाच्या सचित्र ई-पुस्तकाचे प्रकाशन देखील केले. या पुस्तकामध्ये सीसीआयच्या घडणीच्या वर्षांचे वर्णन आहे तसेच या काळात आकार घेण्यासाठी संस्थेला सहाय्यकारी ठरलेल्या विविध उपाययोजना, कार्यक्रम आणि कारवायांचा त्यात आढावा घेतलेला आहे. केंद्रीय अर्थमंत्र्यांनी सीसीआयच्या उर्दू तसेच पंजाबी भाषेत भाषांतरित करण्यात आलेल्या स्पर्धा सल्लागार पुस्तिकांचे देखील अनावरण केले. या पुस्तिकांमध्ये- सीसीआयकडे माहिती कशी दाखल करावी, कार्टेल्स, बिड रिगिंग, अब्युज ऑफ डॉमिनन्स, कॉम्बीनेशन्स, लिनीयंसी इत्यादी विषयांवर उपयुक्त माहिती दिली आहे. उर्दू आणि पंजाबी भाषेखेरीज ही पुस्तिका याआधी तेलुगु, बंगाली, मराठी, तमिळ, मल्याळम, कन्नड, आसामी, गुजराती, ओडिया, हिंदी आणि इंग्रजी या 11 इतर भाषांमध्ये देखील भाषांतरित करण्यात आली आहे.S.Patil/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
संरक्षण मंत्रालय
संरक्षण आधुनिकीकरणासाठी निधी
संरक्षण सेवा अंदाजानुसार 2020-21 च्या अर्थसंकल्पीय तरतुदीत भांडवल अधिग्रहण  साठी 90,048 कोटी रुपये वितरित करण्यात आले जे 2019-20 च्या अर्थसंकल्पीय तरतुदीपेक्षा 9,088.92 कोटी रुपये अधिक आहेत. भांडवल अधिग्रहण  साठी वितरित रक्कम संरक्षण सेवा अंदाजांच्या 27.87% आहे.
नवीन उपकरणे खरेदी करून आणि विद्यमान उपकरणे व प्रणालींचे अद्ययावतीकरण करून सरकार सशस्त्र दलांच्या आधुनिकीकरणासाठी उपाययोजना करत आहे. आधुनिकीकरण प्रकल्प मंजूर भांडवल अधिग्रहण योजनेनुसार आणि विद्यमान संरक्षण खरेदी प्रक्रियेच्या नियमांनुसार प्रगतीपथावर आहेत.
संरक्षण राज्यमंत्री श्रीपाद नाईक यांनी आज राज्यसभेत श्री पी भट्टाचार्य आणि श्री विजय पाल सिंग तोमर यांना लेखी उत्तरात ही माहिती दिली.
M.Chopade/S.Kane/P.Kor
वस्त्रोद्योग मंत्रालय
जागतिक वस्त्रोद्योगासाठी पसंतीचा उत्पादक भागीदार होण्यासाठी भारत एक्स्पो 2020 मध्ये नाविन्यपूर्ण भागीदारी शोधणार
नवी दिल्ली, 24 नोव्हेंबर 2021
दुबई येथे आयोजित एक्स्पो 2020 मधील भारताच्या शामियान्यात शुक्रवार, 26 नोव्हेंबर, 2021 पासून सुरू होत असलेल्या वस्त्रोद्योग सप्ताहा दरम्यान भारत जागतिक वस्त्रोद्योगासाठी पसंतीचा उत्पादक भागीदार बनण्यासाठी प्रयत्न करेल.वस्त्रोद्योग आणि रेल्वे राज्यमंत्री, श्रीमती. दर्शना व्ही जरदोश ‘वस्त्रोद्योग सप्ताहा’चे आभासी माध्यमातून उद्घाटन करतील. आगामी वस्त्रोद्योग सप्ताहाविषयी बोलतांना , श्रीमती. जरदोश म्हणाल्या की, “भारतीय वस्त्रोद्योग हा जगप्रसिद्ध आहे कारण तो केवळ देशाच्या तेजस्वी भूतकाळाचे प्रतिनिधित्व करत नाही तर आधुनिक काळाच्या गरजांशी सुसंगत आहे.भारत हा जगातील दुसऱ्या क्रमांकाचा वस्त्र आणि तयार वस्त्र निर्यात करणारा देश आहे आणि भारताने जागतिक उत्पादन केंद्र बनण्यासाठी उत्पादनाची गुणवत्ता आणि प्रमाण या दोन्हींवर लक्ष केंद्रित केले असून जागतिक गुंतवणूकदार आणि खरेदीदारांसाठी अपार संधीचे भारत प्रतिनिधित्व करतो .”
भारताच्या शामियान्यात ‘वस्त्रोद्योग सप्ताहा’ दरम्यान उत्पादन संलग्न प्रोत्साहन  योजनेसह वस्त्रोद्योगासाठी भारत एक उत्पादक आणि गुंतवणुकीचे ठिकाण म्हणून गोलमेज चर्चेसहभागी अनेक उपक्रम पाहायला मिळतील.
विशेष म्हणजे, वस्त्र, कपडे आणि सहाय्यक घटकांसाठी भारत सर्वोत्तम उत्पादन ठिकाणांपैकी एक म्हणून ओळखला जातो.भारताच्या सकल राष्ट्रीय उत्पादनात वस्त्रोद्योगाचा वाटा अंदाजे 2.3% इतका आहे आणि वस्त्रोद्योग हा सर्वात मोठा नियोक्ता असून हा उद्योग सुमारे 45 दशलक्ष कामगारांना रोजगार देतो.
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
अर्थ मंत्रालय
देशांतर्गत गुंतवणूक  आणि एफपीआय मधील भिन्न पद्धत सर्वसाधारण अर्थसंकल्प 2019 पूर्वीपासून अस्तित्वात – सीबीडीटीने केले स्पष्ट
ही भिन्न पद्धत वित्त  कायदा, 2019 ची निर्मिती नाही
नवी दिल्ली, 28 ऑगस्ट 2019
केंद्रीय वित्त आणि कॉर्पोरेट मंत्री निर्मला सीतारामन यांनी 23 ऑगस्ट 2019 रोजी पत्रकार परिषदेद्वारे अर्थव्यवस्थेला चालना देणाऱ्या अनेक रचनात्मक उपायांची घोषणा केली. त्यामध्ये विदेशी प्रतिभूती किंवा रोखे गुंतवणूकदार अर्थात एफपीआय आणि देशांतर्गत गुंतवणूक  सह यांच्यात भिन्न पद्धत निर्माण करण्यात आली आहे, असे चुकीचे आकलन काही माध्यमांनी केले आहे.
मात्र ही पद्धत सर्वसाधारण अर्थसंकल्प 2019 च्या पूर्वीपासून अस्तित्वात होती. त्यामुळे ही पद्धत वित्त  कायदा 2019 ची निर्मिती नाही किंवा वित्त मंत्र्यांनी 23 ऑगस्ट 2019 ला केलेल्या घोषणांपैकीही नाही, असे सीबीडीटी अर्थात केंद्रीय प्रत्यक्ष कर मंडळाने स्पष्ट केले आहे.
सीबीडीटीने याबाबत म्हटले आहे की परदेशी संस्थात्मक गुंतवणूकदार , प्राप्तिकर कायदा 1961 यामध्ये व्युत्पन्नापासून  मिळणाऱ्या उत्पन्नावरील कराकरिता विशेष तरतुदी  वाचावे) आहेत. या पद्धतीमध्ये एफपीआयचे डेरिव्हेटिवजपासून मिळणारे उत्पन्न भांडवली नफा म्हणून बघितले जाते आणि कायद्यातील 115 एडी कलमनुसार विशेष कर दरास पात्र ठरते. मात्र देशांतर्गत गुंतवणूकदारांचे पर्यायी गुंतवणूक निधींसह  वर्गवारी – III तसेच परदेशी गुंतवणूकदार जे एफपीआय नाहीत, त्यांचे व्युत्पन्नापासूनचे  उत्पन्न भांडवली नफ्याऐवजी व्यावसायिक उत्पन्न म्हणून समजले जाते आणि त्यावर सर्वसामान्य प्राप्तिकर दराने कर आकारला जातो. एफपीआयसाठीची ही भिन्न पद्धत कलम 115 एडीच्या माध्यमातून आधीपासूनच अस्तित्वात आहे. त्यामुळे एफपीआय आणि देशांतर्गत गुंतवणूकदार यांच्यासाठी वेगवेगळी पद्धत सर्वसाधारण अर्थसंकल्प 2019 किंवा वित्त मंत्र्यांनी 23 ऑगस्ट 2019 ला केलेल्या घोषणेचा भाग आहे, असे म्हणणे चुकीचे आहे.
B.Gokhale/S.Kakade/D.Rane
(Visitor Counter : 94
पंतप्रधान कार्यालय
पंतप्रधानांनी आजच्या पद्म पुरस्कार सोहळ्यातील क्षणचित्रे केली सामायिक
पंतप्रधान, नरेंद्र मोदी यांनी आजच्या पद्म पुरस्कार सोहळ्यातील काही क्षणचित्रे सामायिक केली आहेत. या सोहळ्यात विविध क्षेत्रातील मान्यवरांना पुरस्कार प्रदान करण्यात आले.
ट्वीट संदेशात पंतप्रधान म्हणाले;
"विविध क्षेत्रातील मान्यवर व्यक्तींना पद्म पुरस्कार प्रदान करण्यात आलेल्या आजच्या सोहळ्यातील काही क्षणचित्रे."
ऊर्जा मंत्रालय
उजाला योजनेच्या माध्यमातून उजळला महाराष्ट्र
राज्यात या अंतर्गत जवळपास 2.2 कोटी अधिक एलईडी बल्बचे वितरण
योजनेच्या अंमलबजावणीत पुण्याची आघाडी, नागपूर आणि कोल्हापूरचीही उत्तम कामगिरी
नवी दिल्ली/ मुंबई, 15 जुलै 2022
केंद्र सरकारने ऊर्जा बचतीसाठी आरंभ केलेल्या ‘उजाला’ योजनेला महाराष्ट्रासह देशात चांगले यश मिळाले आहे. अफोर्डेबल एलईडी फॉर ऑल  योजनेद्वारे परवडणाऱ्या किंमतीत उर्जा बचत उपकरणे उपलब्ध करून देणाऱ्या उन्नत ज्योती कार्यक्रमाची सुरुवात 5 जानेवारी 2015 रोजी पंतप्रधान नरेंद्र मोदी यांच्या हस्ते करण्यात आली. अल्पावधीत, हा कार्यक्रम जगातील सर्वात मोठा शून्य अनुदानित देशांतर्गत प्रकाश कार्यक्रम म्हणून विकसित झाला आहे. या अंतर्गत 30 जून 2022 पर्यंत देशभरात 36.86 कोटींहून अधिक एलईडी बल्बचे वितरण करण्यात आले आहे.
महाराष्ट्रात उजाला योजनेच्या अंमलबजावणीत चांगले यश मिळाले आहे. राज्यात आतापर्यंत जवळपास 2.2 कोटी एलईडी बल्बचे वितरण करण्यात आले आहे. यात पुणे  परिसराबरोबरच मराठवाडा, विदर्भातील अनेक जिल्ह्यांमध्ये विक्रमी एलईडी ट्यूब/बल्ब यांचे वितरण करण्यात आले आहे. पुणे शहर विभागात 30,49,369, मुंबई विभाग-10,00,894, कोल्हापूर 12,48,270 असे एलईडी ट्यूब/बल्ब वितरीत करण्यात आले आहेत. याशिवाय औरंगाबाद, अकोला, बुलढाणा, वाशिम, अमरावती या राज्याच्या विविध विभागांमधील शहरांमध्ये प्रत्येकी 8 लाखांपेक्षा अधिक एलईडी ट्यूब/बल्ब वितरीत करण्यात आले आहेत. राज्यात वितरित करण्यात आलेल्या एलईडी ट्यूबलाईटची संख्या 5,31,133 एवढी तर एलईडी पंख्यांची संख्या 1,86,211 एवढी आहे.
ऊर्जा बचत, कार्बन उत्सर्जन टाळणे, ग्राहकांचे वीज बिल कमी होणे हे एलईडी वापराचे दृश्य परिणाम दिसून आले आहेत. तसेच सर्वांसाठी ऊर्जा हे लक्ष्य यामुळे साध्य झाले आहे. या योजनेच्या अंमलबजावणीमुळे देशभरातील वीज बिलांमध्ये अंदाजे 19,000 कोटी रुपयांची आणि महाराष्ट्रात दरवर्षी सुमारे 1,140 कोटी रुपयांची बचत झाल्याचा अंदाज आहे.
उजाला योजनेची अंमलबजावणी सुरु झाल्यानंतर देशातील एलईडी बल्बच्या किमतीही कमी झाल्या आहेत. यापूर्वी 300-350 रुपये किंमतीला असलेला एलईडी बल्ब आता 70-80 रुपयांमध्ये मिळत आहे. या योजनेंतर्गत एलईडी बल्ब वितरीत करण्यात आल्यामुळे ऊर्जेची वार्षिक बचत झाली आहे, यामुळे राज्यातील अनेक कुटुंबांचे वीज बिल कमी होण्याबरोबरच घर अधिक प्रकाशमान झाले आहे. याशिवाय, सर्वोच्च वीज मागणी काळात  संपूर्ण देशभरात 9,585 मेगावॅट इतकी तर महाराष्ट्रात 572 मेगावॅट इतकी वीज मागणीत घट झाली. या योजनेमुळे देशातील वार्षिक कार्बन उत्सर्जन 38.77 दशलक्ष टन इतके महाराष्ट्रात 2.3 दशलक्ष टन असे लक्षणीयरीत्या कमी झाले आहे.
उजाला- महाराष्ट्रातील जून 2022 पर्यंतची आकडेवारी
2,19,86,569 एलईडी बल्ब वितरण
• एकूण एलईडी पंखे वितरण  – 1,86,211
• एलईडी ट्यूबलाईट वितरण - 5,31,133
• सर्वोच्च वीज मागणी काळ- 572 मेगावॉट इतकी मागणीत घट
• प्रतिवर्ष कार्बन उत्सर्जन कपात – 23,12,817 टन
उजाला योजनेची तपशीलवार माहिती http://ujala.gov.in/state-dashboard/Maharashtra वर उपलब्ध आहे.
संदर्भ:
https://eeslindia.org/img/uajala/pdf/UJALA_Case_Studies_1.pdf
http://ujala.gov.in/
https://www.pib.gov.in/PressReleasePage.aspx?PRID=1787594
https://eeslindia.org/img/uajala/pdf/UJALA_Case_Studies_1.pdf
भारतीय निवडणूक आयोग
केंद्रीय निवडणूक आयोगातर्फे माजी मुख्य निवडणूक आयुक्त आणि निवडणूक आयुक्तांच्या गोलमेज परिषदेचे आयोजन
नवी दिल्ली, 21 मे 2018
केंद्रीय निवडणूक आयोगातर्फे आज माजी मुख्य निवडणूक आयुक्त आणि निवडणूक आयुक्तांच्या गोलमेज परिषदेचे आयोजन करण्यात आले. या परिषदेला एम.एस.गिल, जे.एम.लिंगडोह, टी.एस.कृष्णमुर्ती, बी.बी.टंडन, डॉ. एस.वाय.कुरेशी, व्ही.ए.संपत, एच.आर.ब्रम्हा, डॉ.नसिम झैदी आणि माजी निवडणूक आयुक्त जी.व्ही.जी.कृष्णमूर्ती यांचा समावेश होता.
मुख्य निवडणूक आयुक्त ओ.पी.रावत तसेच निवडणूक आयुक्त सुनिल अरोरा आणि अशोक लवासा यांनी सर्व माजी आयुक्तांचे स्वागत केले. या परिषदेत ईव्हीएम / व्हीव्हीपॅट चा मतदान प्रक्रियेतील वापर उपयुक्त असल्याबाबत एकमत झाले. मात्र त्याबाबत सर्वसामान्य जनतेमध्ये जनजागृतीची आवश्यकता अधोरेखित करण्यात आली. मतदारांना या यंत्रणेबाबत साक्षर केल्यास, त्याबाबत मतभेद उरणार नाहीत, असे मत नोंदवण्यात आले.
निवडणूक प्रचारादरम्यान तिरस्कार दर्शक वक्तव्ये सातत्याने केली जातात आणि त्यामुळे राजकीय वातावरण दुषित होते, त्यामुळे सार्वजनिक हित लक्षात घेत, अशा प्रकारच्या वक्तव्यांवर तातडीने नियंत्रण आणण्याची गरज या परिषदेत व्यक्त करण्यात आली. निवडणूक प्रक्रियेशी संबंधित इतरही अनेक मुद्यांबाबत या परिषदेत चर्चा करण्यात आली.
N.Sapre/M.Pange/D.Rane
(Visitor Counter : 84
पंतप्रधान कार्यालय
शहीद भगतसिंग यांच्या जयंतीनिमित्त पंतप्रधानांचे त्यांना अभिवादन
नवी दिल्ली, 28 सप्टेंबर 2022
पंतप्रधान नरेंद्र मोदी यांनी शहीद भगतसिंग यांच्या जयंतीनिमित्त त्यांना अभिवादन केले आहे. शहीद भगतसिंग यांच्याबाबतच्या आपल्या विचारांचा एक व्हिडिओसुद्धा पंतप्रधानांनी शेअर केला आहे.
एका ट्विटमध्ये पंतप्रधान म्हणाले आहेत की,
"शहीद भगत सिंग यांना त्यांच्या जयंतीनिमित्त मी नमन करतो. त्यांनी दाखवलेले धाडस आपल्यासाठी प्रेरक आहे. आपला देश घडविण्यासाठीच्या त्यांच्या दृष्टीकोनाप्रती आम्ही आमच्या वचनबद्धतेचा पुनरुच्चार करतो."S.Kane/M.Pange/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
सलग सहाव्या दिवशी नवीन कोविड रुग्णसंख्येपेक्षा बरे झालेल्या रुग्णांची संख्या जास्त
13 राज्यात नवीन कोविड रुग्णसंख्येपेक्षा बरे झालेल्या रुग्णांची संख्या जास्त
बरे झालेल्या नवीन रुग्णांपैकी 74 टक्के 10 राज्य/केंद्रशासित प्रदेशातील
नवी दिल्ली, 24 सप्टेंबर 2020
लक्ष्य केंद्रित धोरण आणि प्रभावी लोककेंद्रित उपाययोजना यामुळे भारतात रुग्ण बरे होण्याच्या प्रमाणात मोठी वाढ होत आहे. भारतात सलग सहाव्या दिवशी नवीन कोविड रुग्णसंख्येपेक्षा बरे झालेल्या रुग्णांची संख्या जास्त नोंदवली गेली आहे.
प्रभावी चाचण्या, शोध, उपचार, सर्वेक्षण आणि सुस्पष्ट संदेश याचा हा परिणाम असून पंतप्रधानांनी काल सात राज्य/केंद्रशासित प्रदेशांबरोबर झालेल्या आढावा बैठकीत यावर भर दिला.
गेल्या 24 तासात देशात 87,374 इतके रुग्ण बरे झाले तर एकूण 86,508 जणांना कोविडची लागण झाल्याचे निष्पन्न झाले. एकूण बरे झालेल्या रुग्णांची संख्या 46.7  लाख इतकी झाली असून रुग्ण बरे होण्याच्या दराने 81.55 टक्क्यांचा आकडा पार केला आहे.
नवीन कोविड रुग्णसंख्येपेक्षा बरे झालेल्या रुग्णांची संख्या जास्त झाल्यामुळे बरे झालेले रुग्ण आणि सक्रिय रुग्ण यातील तफावत वाढत आहे.
बरे झालेले रुग्ण  सक्रिय  रुग्णांपेक्षा 37 लाखांनी जास्त आहे. तसेच सक्रिय रुग्णसंख्या एकूण बाधित रुग्णांच्या 16.86 टक्के इतकी आहे. सक्रिय रुग्णसंख्येत हळूहळू घट दिसून येत आहे.
राष्ट्रीय स्तरानंतर 13 राज्यातही नवीन कोविड रुग्णसंख्येपेक्षा बरे झालेल्या रुग्णांची संख्या जास्त आहे.
बरे झालेल्या नवीन रुग्णांपैकी 74 टक्के 10 राज्य/केंद्रशासित प्रदेशातील आहेत. महाराष्ट्राने 19476 प्रकारणांसह  सलग सहाव्या दिवशी हे प्रमाण कायम ठेवले आहे.
'चेस द व्हायरस''चा पाठपुरावा करण्यावर लक्ष केंद्रित करणाऱ्या 'टेस्ट, ट्रॅक, ट्रीट’ या केंद्राच्या नेतृत्त्वातील कृतीशील धोरणाद्वारे हे शक्य झाले आहे. केंद्राने जारी केलेल्या स्टँडर्ड ऑफ केअर प्रोटोकॉलच्या माध्यमातून उच्च गुणवत्तापूर्ण वैद्यकीय सेवेद्वारे जास्तीत जास्त चाचण्या, त्वरित निरीक्षण आणि ट्रॅकिंगद्वारे लवकरात लवकर रुग्ण शोधत आल्यामुळे रुग्ण बरे होण्याच्या प्रमाणात वाढ झाली आहे.
केंद्र आणि राज्य/केंद्रशासित प्रदेश सरकारांचे रुग्णालयांमधील सुधारित आणि प्रभावी वैद्यकीय उपचार, गृह अलगीकरणावरील लक्ष, स्टिरॉइड्सचा वावर, अँटिकोआगुलंट्सचा वापर आणि त्वरित आणि वेळेवर उपचार याकरीता रूग्णांसाठी रुग्णवाहिकांच्या सुधारित सेवा यावर सतत लक्ष केंद्रित केले गेले आहे. आशा कार्यकर्त्यांच्या अथक प्रयत्नांमुळे गृह अलगीकरणामधील प्रभावी देखरेखीचा व रुग्णांच्या प्रगतीचा मागोवा घेण्यात आला आहे.
‘ईसंजीवनी’ डिजिटल व्यासपीठाच्या माध्यमातून टेलिमेडिसिन सेवा, कोविडचा प्रसार रोखण्यात यशस्वी ठरल्या आहेत, त्याचबरोबर कोविड नसलेल्या अत्यावश्यक आरोग्य सेवाही उपलब्ध होत आहे. आयसीयूमधील डॉक्टरांच्या क्लिनिकल मॅनेजमेंट क्षमता वाढवण्यावर केंद्राचा भर आहे. एम्स, नवी दिल्लीच्या तज्ञांनी घेतलेल्या ‘नॅशनल ई-आयसीयू ऑन कोविड-19 मॅनेजमेंट’ उपक्रमामुळे यामध्ये भरीव मदत झाली आहे. 28 राज्ये / केंद्रशासित प्रदेशात 278 संस्था आणि उत्कृष्टता केंद्रांमध्ये अशी 20 सत्रे घेण्यात आली आहेत.
U.Ujgare/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी डॉ.एपीजे अब्दुल कलाम यांच्या जयंतीनिमित्त त्यांना श्रद्धांजली वाहिली
पंतप्रधान नरेंद्र मोदी यांनी माजी राष्ट्रपती डॉ.एपीजे अब्दुल कलाम यांना जयंतीनिमित्त श्रद्धांजली वाहिली आहे.
एका ट्विटमध्ये पंतप्रधान म्हणाले;
"मिसाइल मॅन म्हणून विख्यात देशाचे माजी राष्ट्रपती डॉ. एपीजे अब्दुल कलाम यांच्या जयंतीनिमित्त त्यांना सादर प्रणाम. त्यांनी आपले आयुष्य भारताला सशक्त, समृद्ध आणि सामर्थ्यवान बनवण्यासाठी समर्पित केले. ते देशवासियांसाठी सदैव प्रेरणास्रोत राहतील."
संरक्षण मंत्रालय
कोविड-19 चा धोका कमी करण्याविषयी संरक्षण मंत्री राजनाथ सिंह यांची जपानच्या संरक्षण मंत्र्यांबरोबर दूरध्वनीवरून चर्चा
नवी दिल्ली, 8 मे 2020
संरक्षण मंत्री राजनाथ सिंह यांनी आज जपानचे संरक्षण मंत्री तारो कोनो यांच्याबरोबर दूरध्वनीवरून चर्चा केली.
कोविड-19 महामारीच्या विरोधामध्ये आपआपल्या देशात करण्यात आलेल्या उपाय योजनांविषयी उभय मंत्र्यांनी यावेळी बातचीत केली. राजनाथ सिंह यांनी यावेळी कोविड-19 च्या विरुद्ध आंतरराष्ट्रीय स्तरावर जे प्रयत्न सुरू आहेत, त्यामध्ये भारताने दिलेल्या योगदानाची माहिती तारो कोनो यांना दिली. त्याचबरोबर या वैश्विक महामारीच्या विरोधामध्ये एकमेकांना कोणत्या क्षेत्रांमध्ये सहकार्य करता येईल, याची चर्चा केली. भारत आणि जपान हे दोन्ही देश विशेष रणनीती आणि जागतिक भागिदारीचा विचार करून कोरोना महामारी संकटामुळे निर्माण झालेल्या आणि यापुढे येणाऱ्या आव्हानांना सामोरे जातील, तसेच इतर देशांना बरोबर घेवून संयुक्तपणे कार्य करून सर्वांना एक मजबूत आधार देतील, यावर उभय संरक्षण मंत्र्यांचे एकमत झाले.
दोन्ही देशांच्या संरक्षण मंत्र्यांनी भारत-जपान विशेष रणनीती आणि वैश्विक भागिदारीच्या चौकटीअंतर्गत व्दिपक्षीय सुरक्षा सहयोग करण्यासाठी पुढाकार घेण्याविषयीची कटिबद्धता व्यक्त केली.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(